

ประกาศองค์การบริหารส่วนตำบลโอโล

เรื่อง การรับสมัครบุคคลทั่วไปเพื่อสรรหาและเลือกสรรเป็นพนักงานจ้าง

ประจำปีงบประมาณ พ.ศ. 2562

**…………………………………**

ด้วยองค์การบริหารส่าวนตำบลโอโล อำเภอภูเขียว จังหวัดชัยภูมิ มีความประสงค์จะรับสมัครบุคคลเพื่อสรรหาและเลือกสรรเป็นพนักงานจ้างองค์การบริหารส่วนตำบลโอโล อำเภอภูเขียว จังหวัดชัยภูมิ จำนวน 1 ตำแหน่ง 1 อัตรา ฉะนั้น อาศัยอำนาจตามประกาศคณะกรรมการพนักงานส่วนตำบลจังหวัดชัยภูมิ เรื่อง หลักเกณฑ์เกี่ยวกับพนักงานจ้าง หมวด 4 การสรรหาและเลือกสรร ข้อ 19 ลงวันที่ 7 กรกฎาคม พ.ศ. 2547 จึงประกาศรับสมัครบุคคลเพื่อสรรหาและเลือกสรรเป็นพนักงานจ้าง ดังนี้

**๑. ตำแหน่งที่รับสมัคร ดังนี้**

**ประเภทพนักงานจ้างทั่วไป**

ตำแหน่ง คนงานทั่วไป สังกัดสำนักปลัด จำนวน 1 อัตรา

๒. **คุณสมบัติของผู้มีสิทธิ์เข้ารับการสรรหาและเลือกสรรเป็นพนักงานจ้าง**

**2.1 คุณสมบัติทั่วไป**

ผู้สมัครต้องมีคุณสมบัติทั่วไป และไม่มีลักษณะต้องห้ามตามประกาศคณะกรรมการพนักงานส่วนตำบลจังหวัดชัยภูมิ เรื่อง หลักเกณฑ์เกี่ยวกับพนักงานจ้าง ลงวันที่ 11 สิงหาคม 2547 หมวด 1 ข้อ 4 ดังต่อไปนี้

๑. มีสัญชาติไทย

2. มีอายุไม่ต่ำกว่า ๑๘ ปี บริบูรณ์และไม่เกิน ๖๐ ปี

๓. ไม่เป็นบุคคลล้มละลาย

๔. ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องตัน สำหรับพนักงานส่วนตำบล  ดังนี้

(ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม  
 (ข) วัณโรคในระยะอันตราย  
 (ค) โรคเท้าช้างในระยะที่ปรากฏอาการเป็นที่รังเกียจแก่สังคม

(ง)  โรคติดยาเสพติดให้โทษ

/-2-…

-2-

(จ) โรคพิษสุราเรื้อรัง

๕. ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง  
   ๖. ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่นสมาชิกสภาท้องถิ่น

๗. ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา เว้นแต่เป็นโทษ สำหรับความผิดที่ได้กระทำโดยประมาทหรือความผิดลหุโทษ  
  ๘. ไม่เป็นผู้เคยถูกลงโทษ ให้ออก ปลดออกไล่ออกจากราชการ รัฐวิสาหกิจ

หรือหน่วยงานอื่นของรัฐ

๙. ไม่เป็นข้าราชการหรือลูกจ้างของส่วนราชการ พนักงานจ้างหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น สำหรับพระภิกษุ หรือสามเณร ไม่สามารถสมัครสอบและไม่อาจให้เข้าสอบแข่งขันเพื่อบรรจุและแต่งตั้งเป็นพนักงานส่วนตำบลได้ ทั้งนี้ ตามหนังสือสำนักงาน ก.พ. ที่ นร ๐๙๐๔/ว ๙ ลงวันที่ ๑๗ พฤศจิกายน ๒๕๑๐ หนังสือสำนักงาน ก.ท. ด่วนมาก ที่ มท ๐๓๑๑/ว ๕๖๒๖ ลงวันที่ ๒๓ มกราคม ๒๕๒๑ และตามความในข้อ ๕ ของคำสั่งมหาเถรสมาคม ลงวันที่ ๒๑ กันยายน ๒๕๒๑

๒.๒ **คุณสมบัติเฉพาะตำแหน่ง**

ผู้สมัครเข้ารับการสรรหาและเลือกสรร จะต้องเป็นผู้มีคุณสมบัติเฉพาะสำหรับตำแหน่ง ตามที่ระบุไว้ในรายละเอียดเกี่ยวกับการับสมัครท้ายประกาศ (ภาคผนวก ก.)

**๓. อัตราค่าตอบแทนที่จะได้รับ และระยะเวลาการจ้าง**

ผู้ที่สอบแข่งขันได้และได้รับการบรรจุและแต่งตั้งให้ดำรงตำแหน่งจะได้รับค่าตอบแทน (ตามประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับพนักงานจ้าง (ฉบับที่ 3) ฉบับลงวันที่ 10 กรกฎาคม 2557 (รายละเอียดตามภาคผนวก ก. - ท้ายประกาศฯ)

**๔. วัน เวลา และสถานที่รับสมัคร**

4.1 **กำหนดการรับสมัคร**

**ตั้งแต่วันที่ 2-13 เดือน สิงหาคม พ.ศ. 2562** (ตั้งแต่เวลา ๐๘.๓๐ – ๑๖.๓๐ น.) เว้นวันหยุดราชการ ณ สำนักปลัด องค์การบริหารส่วนตำบลโอโล หมู่ที่ 3 ตำบลโอโล อำเภอภูเขียว จังหวัดชัยภูมิ หรือสอบถามรายละเอียดได้ที่ หมายเลขโทรศัพท์ ๐-๔๔05-6433

/4.2 วิธีการยื่นใบสมัคร...

-3-

**๔.๒ วิธีการยื่นใบสมัคร**

ผู้ประสงค์จะสมัครเป็นพนักงานจ้างขององค์การบริหารส่วนตำบลโอโล ขอรับและยื่นใบสมัครด้วยตนเองและลงลายมือชื่อรับรองสำเนาถูกต้องเพื่อยื่นในวันสมัคร โดยมีเอกสารดังต่อไปนี้

๑. สำเนาบัตรประจำตัวประชาชน จำนวน 1 ฉบับ

๒. สำเนาทะเบียนบ้าน จำนวน ๑ ฉบับ

3. รูปถ่ายหน้าตรง ไม่สวมหมวกและไม่สวมแว่นตาดำ ขนาด ๑ นิ้ว ถ่ายครั้งเดียวกันไม่เกิน 6 เดือน ผู้สมัครเขียนชื่อ-สกุล ตำแหน่งที่สมัครสอบไว้ที่ด้านหลังทุกรูป จำนวน ๓ รูป

๔. ใบรับรองแพทย์ที่แสดงว่าไม่เป็นโรคต้องห้าม ซึ่งออกไม่เกิน ๑ เดือน นับตั้งแต่วันที่ตรวจร่างกาย (ฉบับจริง) จำนวน ๑ ฉบับ

๕. สำเนาวุฒิการศึกษา จำนวน 1 ฉบับ

๖. หลักฐานอื่นๆ เช่น สำเนาทะเบียนสมรส ,สำเนาใบเปลี่ยนชื่อ ชื่อสกุลพร้อมรับรองสำเนา (ถ้ามี)

ทั้งนี้ ในหลักฐานทุกฉบับ ให้ผู้สมัครเขียนคำรับรองสำเนาถูกต้องและลงชื่อกำกับไว้ด้วย

**5. ค่าธรรมเนียมในการสมัครสอบ**

ให้ผู้สมัครเสียค่าธรรมเนียมสำหรับตำแหน่งที่สมัครตามอัตรา ดังนี้

5.1 ประเภทพนักงานจ้างทั่วไป จำนวน 50 บาท

(ห้าสิบบาทถ้วน) และค่าธรรมเนียมสมัครสอบ จะไม่จ่ายคืนให้ไม่ว่ากรณีใด ๆ

**6. ประกาศรายชื่อผู้มีสิทธิสอบ**

7.1 องค์การบริหารส่าวนตำบลโอโล จะประกาศรายชื่อผู้มีสิทธิเข้ารับการประเมินสมรรถนะ,รายละเอียดหลักสูตรและวิธีการประเมินสมรรถนะ ในวันที่ 14 สิงหาคม ๒๕62 เวลา 10.00 น. เป็นต้นไป ณ ที่ทำการองค์การบริหารส่วนตำบลโอโล อำเภอภูเขียว จังหวัดชัยภูมิ  **7. วัน เวลา และสถานที่**สอบ

7.1 องค์การบริหารส่วนตำบลโอโล จะทำการเลือกสรร ประเมินสมรรถนะโดยการสัมภาษณ์ (รายละเอียดตามภาค ผนวก ข.)

ตารางการเลือกสรรพนักงานจ้างทั่วไป องค์การบริหารส่วนตำบลโอโล อำเภอภูเขียว จังหวัดชัยภูมิ

|  |  |  |  |
| --- | --- | --- | --- |
| วันสอบ | เวลา | สถานที่ | ประเมินสมรรถนะ |
| 20 ส.ค. 62 | 09.00 น.  เป็นต้นไป | ห้องประชุมองค์การบริหารส่วนตำบลโอโล ชั้น 2 | -การสอบสัมภาษณ์ |

/8. หลักเกณฑ์การเลือกสรร...

-4-

**8. หลักเกณฑ์การเลือกสรร**

**8.1** หลักสูตรและวิธีการประเมินสมรรถนะ ดังนี้

วิธีการประเมินสมรรถนะ (การสัมภาษณ์) (คะแนนเต็ม 100 คะแนน)(รายละเอียดตามภาคผนวก ข. ท้ายประกาศฯ)

**9. หลักเกณฑ์การตัดสิน**

ผู้ที่ถือว่าเป็นผู้ผ่านการเลือกสรรจะต้องเป็นผู้ได้รับคะแนนในการประเมินสมรรถนะไม่ต่ำกว่าร้อยละ 60 โดยการดำเนินการจัดจ้างจะเป็นไปตามลำดับคะแนนที่สอบได้ การประกาศผลการสอบคัดเลือก องค์การบริหารส่วนตำบลโอโล จะประกาศรายชื่อผู้ที่สอบคัดเลือกโดยเรียงจากผู้ที่ได้คะแนนรวมสูงสุดลงมาตามลำดับ ในกรณีที่มีผู้สอบได้คะแนนเท่ากัน จะให้ผู้ได้รับเลขประจำตัวสอบก่อนเป็นผู้ที่อยู่ในลำดับที่สูงกว่า

**๑0. การประกาศบัญชีรายชื่อผู้ผ่านการเลือกสรร**

องค์การบริหารส่วนตำบลโอโล จะประกาศรายชื่อผู้ผ่านการสรรหาและเลือกสรรเป็นพนักงานจ้าง ในวันที่ 22 สิงหาคม 2562 เวลา 10.00 น. เป็นต้นไป ณ ที่ทำการองค์การบริหารส่วนตำบลโอโล อำเภอภูเขียว จังหวัดชัยภูมิ

**๑1. การขึ้นบัญชีผู้ที่ผ่านการเลือกสรร**

บัญชีรายชื่อผู้ผ่านการสรรหาและเลือกสรรมีกำหนดเวลา 1 ปี นับแต่วันที่ประกาศขึ้นบัญชีผู้ผ่านการสรรหาและเลือกสรร หากภายหลังมีการสรรหาฯ ตำแหน่งในประกาศนี้ให้ถือว่าบัญชีที่สรรหาฯไว้ก่อนเป็นอันยกเลิก โดยจะปิดประกาศไว้ ณ ที่ทำการองค์การบริหารส่วนตำบลโอโล อำเภอภูเขียว จังหวัดชัยภูมิ

**๑2. ระเบียบเกี่ยวกับการสอบ**

๑. แต่งกายสุภาพ สวมรองเท้าหุ้มส้นหรือรัดส้น

๒. ต้องนำบัตรประจำตัวสอบ และบัตรประจำตัวประชาชน ไปในการสอบ หากไม่มีเอกสารดังกล่าวครบถ้วน จะไม่อนุญาตให้เข้าสอบ

**๑3. การบรรจุและแต่งตั้ง(สั่งจ้าง)**

13.1 ผู้ผ่านการเลือกสรร จะได้รับการบรรจุและแต่งตั้งตามลำดับที่ในบัญชีรายชื่อผู้ผ่านการเลือกสรร

13.2 พนักงานจ้างทั่วไปเมื่อเสร็จกระบวนการดำเนินการสรรหาและเลือกสรร

13.3 การจัดทำสัญญาจ้างผู้ผ่านการเลือกสรร จะต้องทำสัญญาจ้างตามที่องค์การบริหารส่วนตำบลโอโลกำหนด

/จึงประกาศให้ทราบ....

-5-

จึงประกาศให้ทราบโดยทั่วกัน

ประกาศ ณ วันที่ 25 เดือน กรกฎาคม พ.ศ. ๒๕62

(นายสุภาพ ระวิพันธ์)

นายกองค์การบริหารส่วนตำบลโอโล

**ภาคผนวก ก.**

แนบท้ายประกาศองค์การบริหารส่วนตำบลโอโล

เรื่อง การรับสมัครบุคคลทั่วไปเพื่อสรรหาและเลือกสรรเป็นพนักงานจ้าง

ประจำปีงบประมาณ พ.ศ. 2562 ลงวันที่ 25 กรกฎาคม 2562

**ลักษณะงานที่ปฏิบัติคุณสมบัติเฉพาะตำแหน่งและอัตราค่าตอบแทน**

1. **พนักงานจ้างทั่วไป**

**1.1 คนงานทั่วไป**

**ลักษณะงานที่ปฏิบัติ**

ปฏิบัติหน้าที่ต้องใช้แรงงานทั่วไปและปฏิบัติงานตามที่ผู้บังคับบัญชามอบหมาย

**คุณสมบัติเฉพาะตำแหน่ง**

1.จบการศึกษาไม่ต่ำกว่าภาคบังคับ

2. มีความสามารถเหมาะสมในการปฏิบัติหน้าที่และมีสุขภาพร่างกายแข็งแรง

**อัตราค่าตอบแทน**

ได้รับค่าตอบแทนเดือนละ 9,000 บาท ค่าครองชีพชั่วคราวเดือนละ 1,000 บาท

**ระยะเวลาการจ้าง**

ไม่เกินคราวละ 1 ปี

ภาคผนวก ข...

**ภาคผนวก ข.**

**แนบท้ายประกาศองค์การบริหารส่วนตำบลโอโล ลงวันที่ 25 กรกฎาคม 2562**

**เรื่อง การรับสมัครบุคคลทั่วไปเพื่อสรรหาและเลือกสรรเป็นพนักงานจ้าง**

**ประจำปีงบประมาณ พ.ศ. 2562**

**กำหนดหลักเกณฑ์และวิธีการสรรหาและเลือกสรรในการประเมินสมรรถนะ ตามเกณฑ์ชี้วัด ในการสัมภาษณ์**

**1.พนักงานจ้างทั่วไป**

**1.1 คนงานทั่วไป**

|  |  |  |
| --- | --- | --- |
| เกณฑ์ตัวชี้วัด | คะแนนเต็ม | คะแนน  ที่ได้ |
| 1. -ประวัติส่วนตัว การศึกษา  -จริยธรรม คุณธรรม  -พิจารณาจากเอกสารที่นำเสนอที่มีหน่วยงานรับรองเป็นสำคัญ | **10**  **10** |  |
| 2. การควบคุมอารมณ์ บุคลิก ท่วงทีวาจา  -การแต่งกาย  - พิจารณาจากเอกสารที่นำเสนอ ที่หน่วยงานรับรองหรือแสดงให้เห็นเป็นที่ประจักษ์ | **5**  **5** |  |
| 3. -ประสบการณ์  -ความสามารถพิเศษ  ( พิจารณาจากเอกสารที่นำเสนอ ที่หน่วยงานรับรองหรือแสดงให้เห็นเป็นที่ประจักษ์) | **5**  **5** |  |
| 4. -ความคิดริเริ่มสร้างสรรค์  -ปฏิภาณ ไหวพริบ  (พิจารณาจากการนำเสนอวิสัยทัศน์ และแนวทางปฏิบัติในฐานะตำแหน่งคนงานทั่วไป  เพื่อให้ประสบความเสร็จตามวิสัยทัศน์) (ใช้เวลานำเสนอไม่เกิน 10 นาที) | **15**  **15** |  |
| 5. -การนำเสนอในการเป็นผู้มีวุฒิภาวะผู้นำ  -พิจารณาจากการสำเสนอต่อคณะกรรมการฯ ขณะการประเมินสมรรถนะด้วย  วิธีการสัมภาษณ์ (ใช้เวลานำเสนอไม่เกิน 5 นาที) | **20** |  |
| **6**. -การนำเสนอทักษะความสามารถด้านอื่นๆ ไม่เกี่ยวข้องกับข้อ 1-5  (พิจารณาจากการนำเสนอต่อคณะกรรมการฯ ขณะการประเมินสมรรถนะด้วย  วิธีการสัมภาษณ์**)** | **10** |  |
| **รวม** | **100** |  |